Návrh 
na zrušenie, zmenu gestora, zmenu znenia a zmenu termínu úloh z uznesení vlády SR za MH SR a MSPNM SR

Rok 1995

Uznesenie vlády Slovenskej republiky č. 208  zo 4. apríla 1995 k návrhu Dohody medzi vládou Slovenskej republiky a vládou Spojených štátov amerických o bezpečnostných opatreniach na ochranu utajovaných vojenských informácií 

ukladá ministrovi obrany, ministrovi vnútra a ministrovi hospodárstva
 
Znenie úlohy C.2:
zabezpečiť plnenie úloh spojených s vykonávaním Dohody

Odôvodnenie
V súčasnosti ochrana všetkých utajovaných skutočností je zabezpečená zákonom 241/2001 Z.z. o ochrane utajovaných skutočností a k nemu príslušných vyhlášok, ktorý je kompatibilný s legislatívou NATO, resp. členskými štátmi EÚ a NATO. Dohodu medzi SR a USA prekonáva materiál „Bezpečnosť v rámci organizácie severoatlantickej zmluvy“ – Dokument C-M (55) 15 (Final).

Uznesenie vlády Slovenskej republiky č. 551 z 25. júla 1995 k návrhu Dlhodobej obchodnej dohody medzi vládou SR a vládou Sýrskej arabskej republiky

ukladá ministrovi hospodárstva

Znenie úlohy D.1.a: 
v spolupráci s príslušnými ministrami 
po nadobudnutí platnosti Dohody vymenovať podľa jej článku 8 členov slovenskej časti medzivládnej zmiešanej komisie

Odôvodnenie
Podľa skúseností z organizovania zmiešaných komisií sa ich účastníci (členovia) pri každom zasadnutí menia, preto je vhodnejšie dohodnúť členov komisie ad hoc, t.j. jednorazovo pred každým zasadnutím. Plnenie tejto úlohy môže vyvolať potrebu výmeny členov (odvolanie a nové menovanie) aj medzi zasadnutiami, čo prináša zbytočnú administratívu.

Uznesenie vlády Slovenskej republiky  č.748 z 10. októbra 1995 k návrhu na riešenie problémov v riadení, financovaní a obsahu vzdelávania a prípravy v stredných odborných učilištiach

ukladá ministerke školstva, podpredsedovi vlády a ministrovi financií, ministerke práce, sociálnych vecí a rodiny, ministrovi vnútra, ministrovi hospodárstva, ministrovi pôdohospodárstva, ministrovi dopravy, pôšt a telekomunikácií, ministrovi obrany, ministrovi zdravotníctva, ministrovi kultúry a ministrovi výstavby a verejných prác 

Znenie úlohy B.3
zabezpečiť plnenie opatrení na riešenie problémov v riadení, financovaní a obsahu vzdelávania a prípravy v stredných odborných učilištiach a strediskách praktického vyučovania, ktoré sú uvedené v prílohe tohto uznesenia:
6. v nadväznosti na opatrenie č. 5 uskutočniť racionalizačné opatrenia v sieti SOU a ostatných stredných školách
T: každoročne do 10. marca                             Z: ministerka školstva, 
                                                                               ministri – zriaďovatelia SOU a SPV            

Odôvodnenie
Opatrenie bolo uložené v čase, keď MH SR bolo zriaďovateľom v zmysle § 10 ods. 1 zákona č. 29/1948 Zb. o sústave základných a stredných škôl (školský zákon) v znení neskorších predpisov. Novelou zákona č. 216/2001 Z. z. prešla zriaďovateľská funkcia k SOU a SPV na krajské úrady.

Uznesenie vlády Slovenskej republiky č. 827 zo 7. novembra 1995 k návrhu Memoranda o porozumení v oblasti vojenskej spolupráce medzi vládou SR a vládou Indickej republiky

ukladá ministrovi obrany a ministrovi hospodárstva

Znenie úlohy C: 
zabezpečiť vykonávanie Memoranda po nadobudnutí jeho platnosti 

Odôvodnenie
Vykonávanie Memoranda o porozumení v oblasti vojenskej spolupráce medzi vládou SR a vládou Indickej republiky v časti posilňovanie dvojstranných vzťahov a spolupráce v špecifických dohodnutých oblastiach, spolupráce obranného priemyslu a spolupráce vo vede v oblasti obrany a technológií sa uskutočňuje diplomatickou formou, priamymi rokovaniami  alebo prostredníctvom výmeny informácií na rokovaniach medzivládnych komisií, ktoré sa uskutočňujú v pravidelných intervaloch a sú z nich podľa potreby prijímané úlohy na riešenie daného stavu. Ide tak o duplicitu úloh pre MH SR . 

Uznesenie vlády Slovenskej republiky č. 841 zo 14. novembra 1995 k návrhu na uzatvorenie Obchodnej dohody medzi vládou SR a Vládou Libanonskej republiky

ukladá ministrovi hospodárstva

Znenie úlohy D.1: 
v spolupráci s príslušnými ministrami 
vymenovať členov slovenskej časti medzivládnej zmiešanej komisie po nadobudnutí platnosti Dohody podľa článku 9 Dohody

Odôvodnenie
Podľa skúseností z organizovania zmiešaných komisií sa ich účastníci (členovia) pri každom zasadnutí menia, preto je vhodnejšie dohodnúť členov komisie ad hoc, t.j. jednorazovo pred každým zasadnutím. Plnenie tejto úlohy môže vyvolať potrebu výmeny členov (odvolanie a nové menovanie) aj medzi zasadnutiami, čo prináša zbytočnú administratívu. 

Rok 1996

Uznesenie vlády Slovenskej republiky  č.533 z 13. augusta 1996 k návrhu spolupráce medzi školským systémom a inštitúciami trhu práce

ukladá ministerke školstva, ministerke práce, sociálnych vecí a rodiny, ministrovi hospodárstva, ministrovi pôdohospodárstva, ministrovi dopravy, pôšt a telekomunikácií, ministrovi výstavby a verejných prác, predsedovi Úradu pre stratégiu rozvoja SVaT SR

Znenie úlohy B.1:
plniť opatrenia na zabezpečenie spolupráce medzi školským systémom a inštitúciami trhu práce
trvale

Odôvodnenie
Z uvedených opatrení bolo aktuálne pre MH SR opatrenie č. 5, ktoré bolo splnené. Ostatné úlohy, vzhľadom na to, že nie sme zriaďovateľmi SOU a SPV, sú pre MH SR neaktuálne.

Rok 1997

Uznesenie vlády Slovenskej republiky č. 378 z 27. mája 1997 k správe o stave neuhradených záväzkov rozpočtových a príspevkových organizácií v pôsobnosti ústredných orgánov a v pôsobnosti krajských úradov voči podnikateľským subjektom k 31. decembru 1996

ukladá ministrom, vedúcim ostatných ústredných orgánov štátnej správy SR,  prednostom krajských úradov

Znenie úlohy B.3:
v prípadoch nedodržiavania rozpočtovej disciplíny a vzniku ďalších neuhradených záväzkov rozpočtových a príspevkových organizácií vyvodzovať postihy voči zodpovedným pracovníkom týchto rozpočtových a príspevkových organizácií             v zmysle Zákonníka práce
trvale
Uznesením č. 265 bod A.3. z 31. 3. 1999 sa mení termín na 1x ročne k 31. decembru

Odôvodnenie
Ministerstvo hospodárstva neevidovalo v roku 1997 a doteraz neeviduje neuhradené záväzky rozpočtových a príspevkových organizácií. Vnútorný finančný kontrolný systém na Ministerstve hospodárstva SR je zárukou vykonávania štvrťročného monitorovania a kontroly finančného hospodárenia rozpočtových a príspevkových organizácií.  Považujeme úlohu za duplicitnú s radom iných opatrení a zákonných úprav na zabezpečenie rozpočtovej disciplíny. 

Uznesenie vlády Slovenskej republiky č. 691 z 30. septembra 1997 k správe o plnení úloh podľa bodov C.3. a C.4. uznesenia vlády č. 453  z 24. júna 1997 na Ministerstve dopravy, pôšt a telekomunikácií SR,  Ministerstve výstavby a verejných prác SR, Ministerstve hospodárstva SR a Ministerstve pôdohospodárstva SR

ukladá ministrovi dopravy, pôšt a telekomunikácií, ministrovi výstavby a verejných prác, ministrovi hospodárstva a ministrovi pôdohospodárstva

Znenie úlohy B.2:
venovať zvýšenú pozornosť hodnoteniu  vecnej stránky činnosti dozorných rád
trvale

Odôvodnenie
Úlohu je duplicitná s úlohou B.8 z uznesenia vlády č.824/1997, ktorá ukladá venovať zvýšenú pozornosť hodnoteniu vecnej stránky činnosti dozorných  rád. 

Uznesenie vlády Slovenskej republiky č. 824  z 18. novembra 1997 k správe o kontrole plnenia úloh vyplývajúcich z uznesení vlády SR (kontrolované obdobie   apríl - jún1997) 

ukladá podpredsedovi vlády a ministrovi financií, ministrom - zakladateľom štátnych podnikov a akciových spoločností, prednostom krajských úradov, prednostom okresných úradov

Znenie úlohy B.8:
zabezpečiť evidenciu a kontrolu zamestnancov štátnej správy z hľadiska skutočne odpracovaného času v dozor. a správnych radách š. p.  a  v  a. s. s účasťou štátu, hodnotiť prínos ich činnosti a sledovať výšku poskytovaných odmien za členstvo v týchto organizáciách v nadväznosti na poskytovaný príplatok za nepodnikanie a zabezpečenia stimulačnej funkcie mzdy; nadväzne prehodnocovať časový podiel účasti zamest. v dozor.a správ. radách a.s. 
do 31. decembra 1997 a polročne. 

Odôvodnenie
Navrhujeme zmenu znenia úlohy na „Zabezpečiť evidenciu a kontrolu zamestnancov štátnej správy z hľadiska skutočne odpracovaného času v dozorných a správnych radách š.p. a v a.s. s účasťou štátu, hodnotiť prínos ich činnosti“,  ročne. 

Uznesenie vlády Slovenskej republiky č. 880 z 9. decembra 1997 k správe o analýze nákladov v sociálnej sfére pri zastavení ťažby a nákladov na udržanie ťažby                 v akciovej spoločnosti Baňa Dolina Veľký Krtíš

ukladá ministrovi hospodárstva

Znenie úlohy C.3:
v rámci podpory regionálneho rozvoja prednostne podporovať podnikanie v okrese Veľký Krtíš prostredníctvom podporných programov malého a stredného podnikania
 trvale

Odôvodnenie
Problematika podpory regionálneho rozvoja patrí do kompetencie Ministerstva výstavby a regionálneho rozvoja SR, ktoré je realizátorom Programu finančnej podpory na rozvoj okresov s vysokou mierou nezamestnanosti, v rámci ktorého sa podporujú aj podnikateľské aktivity v zaostalých regiónoch. Prostredníctvom podporných programov malého a stredného podnikania nie je možné uprednostňovať podnikateľov z vybraných regiónov. Po splnení podmienok jednotlivých programov má podnikateľ právo na získanie podpory bez ohľadu na miesto jeho pôsobenia.

Rok 1998

Uznesenie vlády Slovenskej republiky č. 57 z 3. februára 1998 k návrhu systému prípravy, riešenia a financovania integrovaných projektov vedy a techniky

ukladá ministrovi hospodárstva,  ministerke školstva, predsedovi Slovenskej akadémie vied

Znenie úlohy C.1:
v zmysle navrhnutého systému vyhodnotiť pripravenosť predložených návrhov integrovaných projektov vedy a techniky a rozhodnúť o ich ďalšom riešení v termíne určenom Ministerstvom financií SR pre zostavenie návrhu štátneho rozpočtu na príslušný rozpočtový rok 

Odôvodnenie
Systém výberu integrovaných projektov vedy a techniky bol zapracovaný do zákona č. 132/2002 Z. z. o vede a technike a sledovanie uvedenej úlohy je neaktuálne.

Uznesenie vlády Slovenskej republiky  č. 166 z 10. marca 1998 k správe o čerpaní colných kvót v roku 1997 vrátane dopadu na štátny rozpočet vo väzbe na obchodnú bilanciu

ukladá ministrovi hospodárstva,  ministrovi pôdohospodárstva

Znenie  úlohy B.2: 
každý rok do 30. septembra oznamovať Ministerstvu financií SR aktualizovanú výšku colných kvót a preferenčných colných sadzieb vyplývajúcich z medzinárodných dohôd o voľnom obchode za účelom ich zapracovania v integrovanej tarife
Pôvodné znenie úlohy je zmenené na základe uznesenia č. 889 z 9. decembra 1998:
každý rok do 30 septembra

Odôvodnenie
Úloha bola uložená duplicitne s uznesením vlády SR č. 1123/1999. 

Uznesenie vlády Slovenskej republiky č. 369 z 26. mája 1998 k správe o vybavovaní petícií, sťažností, oznámení a podnetov Úradom vlády SR, ministerstvami, ostatnými ústrednými orgánmi štátnej správy a orgánmi miestnej štátnej správy za rok 1997

ukladá ministrom,  vedúcim ostatných ústredných orgánov štátnej správy SR, prednostom krajských úradov, prednostom okresných úradov

Znenie  úlohy B.1: 
využívať poznatky z vybavovania petícií a sťažností v kontrolnej činnosti s cieľom zvýšiť úroveň riadenia na všetkých stupňoch štátnej správy
trvale

Odôvodnenie
Podľa zákona o sťažnostiach a zákona o petičnom práve na vybavenie sťažností a petícií, je za ich vybavenie zodpovedný príslušný vedúci orgánu štátnej správy. Využívanie poznatkov z vybavovania petícií a sťažností je súčasťou riadiacej činnosti, preto niet dôvodu, aby táto úloha, ktorá vyplýva zo zákona bola duplicitne sledovaná ako úloha uložená uznesením vlády. 

Uznesenie vlády Slovenskej republiky č. 461 zo 7. júla 1998 k návrhu Koncepcie postupného zdokonaľovania kontrolného systému štátnej správy v Slovenskej republike

ukladá  ministrom, vedúcemu Úradu vlády SR, vedúcim ostat. ústredných. orgánov štát. správy SR, prednostom krajských a okresných úradov

Znenie úlohy B.6:
postupne dobudovávať vnútorné štruktúry orgánov kontroly pôsobiacich v kontrolnom systéme štátnej správy SR, najmä s obsadzovaním plánového počtu pracovníkov kontroly odborne spôsobilými pracovníkmi
do 31. decembra 1998 a trvale

Odôvodnenie
Od 1.4.2002 nadobudol účinnosť zákon o štátnej službe, ktorý stanovuje podmienky prijímania do štátnej služby aj vzhľadom na plnenie kvalifikačných predpokladov. 

Znenie  úlohy B.7: 
vytvárať podmienky pre pracovníkov vykonávajúcich kontrolnú činnosť na kvalitnú prípravu a výkon kontroly, vrátane následnej kontroly vyvodzovania osobnej zodpovednosti zamestnancov, ktorí nesplnili prijaté opatrenia na odstránenie zistených nedostatkov
trvale
zmena kontrol. termínu na základe uzn. č. 277 bod B.6. zo 14. apríla 1999: 31. 01 každoročne

Odôvodnenie
Zo zákona o kontrole v štátnej správe vyplýva vedúcim orgánov štátnej  správy povinnosť vytvoriť v rámci svojej pôsobnosti funkčný systém vnútornej kontroly, prijať opatrenia na odstránenie zistených nedostatkov a uplatniť právnu zodpovednosť za zistené nedostatky voči zodpovedným zamestnancom. Vzhľadom na uvedené, a tiež s ohľadom na zákon o štátnej službe a zákon verejnej službe, ktoré osobitným spôsobom upravujú disciplinárne konanie,  niet dôvodu takúto úlohu naďalej sledovať a vyhodnocovať na základe uznesenia vlády. 

Znenie  úlohy B.8: 
zabezpečiť dôslednú realizáciu výsledkov z vykonaných kontrol vrátane dohliadnutia na kontrolné materiály, ktoré boli odstúpené orgánom činným v trestnom konaní
trvale

Odôvodnenie
Prijatie opatrení na odstránenie nedostatkov zistených kontrolou, ako aj kontrola realizácie týchto opatrení vyplýva vedúcim orgánov štátnej správy z príslušných zákonov o kontrolnej činnosti a zamestnancom útvarov kontroly  z opisu činnosti ich štátnozamestnaneckých miest. 

Znenie úlohy B.10:
zabezpečovať vhodné kombinácie rôznych efektívnych foriem sústavného vzdelávania s aktívnou účasťou účastníkov vzdelávacích kurzov, vrátane individuálnej prípravy, za účasti domácich a zahraničných odborníkov
Do 31. decembra 2000 a trvale

Odôvodnenie
Zamestnanci odboru kontroly sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UŠS a ÚV SR a preto  nie je potrebné danú úlohu naďalej vyhodnocovať.

Znenie úlohy B.11:
spolupracovať  so vzdelávacími inštitúciami  s cieľom získania  nových poznatkov o kontrole a ich ďalšieho uplatňovania v kontrolnej činnosti
do 31. decembra 2000 a trvale

Odôvodnenie
Zamestnanci odboru kontroly sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UŠS a ÚV SR a preto  nie je potrebné danú úlohu naďalej vyhodnocovať.

Znenie úlohy B.16:
vytvárať vhodné podmienky a dohliadať na zlepšenie preventívnej zdravotnej starostlivosti pre všetkých aktívnych pracovníkov kontroly
do 31. decembra 1998 a trvale

Odôvodnenie
Od 1.4.2002 nadobudol účinnosť zákon o štátnej službe, ktorý stanovuje podmienky prijímania do štátnej služby aj vzhľadom na lekárske prehliadky. Úloha je neaktuálna.

Uznesenie vlády Slovenskej republiky č. 853 z 2. decembra 1998 k návrhu riešenia bodu B.5. uznesenia vlády č. 466/1997 k správe o zabezpečovaní plnenia úloh z uznesenia vlády č. 867/1995 a realizácii koncepcie štátnej bytovej politiky a na zmenu a doplnenie niektorých zákonov upravujúcich hosp. na úseku vodární a kanalizácií, plynárenstva a elektriny

ukladá ministrovi hospodárstva

Znenie úlohy B.1:
predložiť do troch mesiacov po nadobudnutí účinnosti úprav v cenovej regulácii, umožňujúcich do ekonomicky oprávnených nákladov zahrnúť i náklady na rozvoj sietí návrh na doplnenie zákona č. 70/1998 Z.z. o energetike a o zmene zákona č. 455/1991 Zb. o živnostenskom podnikaní v znení neskorších predpisov o povinnosť pre  subjekty, ktoré podnikajú v energetických odvetviach, zabezpečovať rozvoj energetických zariadení vo vymedzenom území v súlade so schválenou územno- plánovacou dokumentáciou sídiel
Odôvodnenie
Vzhľadom na to, že kompetencie v oblasti stanovovania cien energie prechádzajú od 1.1.2003 na Úrad pre reguláciu sieťových odvetví, úloha je pre ministra hospodárstva neaktuálna. 

Uznesenie vlády Slovenskej republiky č.  905 z 16. decembra 1998 k návrhu ďalšieho postupu vlády SR pri privatizácii majetku štátu priamym predajom

ukladá ministerke pre správu a privatizáciu národného majetku 

Znenie úlohy C.2:
v spolupráci s ministrom zdravotníctva, ministrom hospodárstva, ministrom pôdohospodárstva, ministrom životného prostredia a prednostami krajských úradov po prehodnotení koncepcie a aktualizácii zoznamu predložiť postupne na rokovanie vlády príslušné návrhy na vydanie rozhodnutí o privatizácii priamym predajom podľa § 10 ods. 1 zákona č. 92/1991 Zb..

Odôvodnenie
Úloha bola prijatá pre zabezpečenie kontinuity v procese privatizácie, ktorý prebiehal do septembra 1998 a následne bolo potrebné zabezpečiť jeho pokračovanie na základe prehodnotených a aktualizovaných koncepcií privatizácie a zoznamov subjektov zaradených do privatizácie. Počas volebného obdobia rokov 1998 – 2002 sa úloha priebežne plnila a návrhy na vydanie rozhodnutí o privatizácii priamym predajom, týkajúce sa podnikov a organizácií zaradených do privatizácie boli postupne predkladané vláde SR v súlade s § 10 ods. 1 zákona č. 92/1991 Zb.. V súčasnosti sa táto úloha stala neadresnou a jej ďalšie sledovanie a vyhodnocovanie nie je opodstatnené. Ďalší postup privatizácie bude prebiehať na základe novovypracovaného programu a úlohy s ním spojené budú určené v uzneseniach vlády SR, ktoré prijme vláda po ich prerokovaní.

Rok 1999

Uznesenie vlády Slovenskej republiky  č. 35 z 13. januára 1999 k návrhu na zloženie slovenskej časti Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou

ukladá ministrovi hospodárstva, ministerke financií, ministrovi pôdohospodárstva, ministrovi výstavby a verejných prác, ministrovi obrany, ministrovi kultúry, ministrovi dopravy pôšt a telekomunikácií, ministrovi vnútra, ministrovi školstva, ministrovi zahraničných vecí

Znenie úlohy D.2:
zabezpečovať činnosť Medzivládnej komisie

Odôvodnenie
Úloha je duplicitná s prijatým uznesením vyplývajúcim z podpísaných Protokolov o zabezpečení konania MVK

Uznesenie vlády Slovenskej republiky č. 141 z 22. februára 1999 k návrhu zákona o štátnom rozpočte na rok 1999

ukladá ministrovi školstva

Znenie úlohy C.13: 
v spolupráci s ostatnými správcami kapitol 
monitorovať a analyzovať úspešnosť zapojenia sa organizácií a pracovísk výskumu a vývoja so sídlom na území SR na realizácii jednotlivých čiastkových programov V. Rámcového programu EÚ pre výskum a technický rozvoj v rokoch 1999 - 2002, vynaložené výdavky podľa zdrojov financovania, dosiahnuté výsledky a spôsoby ich realizácie, prínosy pre SR a návratnosť vynaložených prostriedkov   
priebežne v rokoch 1999 až 2002

Odôvodnenie
Piaty rámcový program je ukončený. Všetky úlohy s ním spojené sú už splnené a plnenie Piateho rámcového programu je uzavreté.

Uznesenie vlády Slovenskej republiky  č. 198 zo 9. marca 1999 k stratégii podpory vstupu zahraničných investícií do Slovenskej republiky

ukladá ministrovi práce, sociálnych vecí a rodiny
ministrovi hospodárstva

Znenie  úlohy B.6: 
zapracovať do priorít politiky trhu práce poskytovanie príspevkov v rámci aktívnej politiky trhu práce na podporu vytvárania nových pracovných príležitostí, udržanie existujúcich pracovných miest a rekvalifikáciu v rámci podpory vstupu priamych zahraničných investícií v regiónoch s vysokou mierou nezamestnanosti
každoročne do 31. marca

Odôvodnenie
Ministerstvo hospodárstva SR podporuje vstup priamych zahraničných investícií prostredníctvom administrácie zákona č. 193/2001 Z.z. o podpore na zriadenie priemyselných parkov a zákona č. 565/2001 o investičných stimuloch, čím vytvára podmienky pre vytváranie/udržiavanie pracovných miest. Okrem toho je pri posudzovaní výšky podpory zohľadňovaná aj miera nezamestnanosti. Úloha B.6. je preto vzhľadom na kompetencie MH SR neaktuálna.

Uznesenie vlády Slovenskej republiky č. 565 z 30. júna 1999 k správe o rozpracovaní Programového vyhlásenia vlády  SR do konkrétnych a termínovaných úloh na roky 1999 až 2002 vrátane odporúčaní a žiadosti NR SR v jej uznesení č. 69 z 2. 12. 1998
ukladá ministrom 

Znenie úlohy B.1: 
priebežne aktualizovať rozpracovanie Programového vyhlásenia vlády SR na roky 1999 až 2002 vrátane odporúčaní a žiadostí Národnej rady SR uvedených v jej uznesení č. 69 z 2. 12. 1998 s termínom v texte materiálu.

Znenie úlohy B.2. 
zabezpečiť pravidelnú a dôslednú kontrolu plnenia úloh a ich aktualizácie, vyplývajúcich z rozpracovania Programového vyhlásenia vlády SR na podmienky rezortu a o jej výsledku predkladať vláde informáciu, prvýkrát do 31. 12 1999 a ďalej každoročne do 31. 12.
Odôvodnenie
Dňa 4. 11. 2002 predmetom rokovania vlády SR bol návrh nového Programového vyhlásenia   vlády SR. Vzhľadom na uvedenú skutočnosť, platnosť predmetných úloh nemá ďalšiu opodstatnenosť, z toho dôvodu navrhujeme úlohy uznesenie vlády SR č. 565/1999 vrátane úloh B.1. a B.2. zrušiť.

Uznesenie vlády Slovenskej republiky č. 875 zo 6. októbra 1999 k správe z kontroly plnenia úloh z uznesení vlády SR, splatných v II. štvrťroku 1999, so zameraním na kontrolu plnenia Programov hospodárnosti rezortov a na využitie účelových dotácií na projekty regionálneho rozvoja

ukladá ministrom, predsedom ostatných ústredných orgánov štátnej správy SR, vedúcemu Úradu vlády SR, prednostom krajských úradov, vedúcim ďalších samostatných rozpočtových kapitol

Znenie úlohy B.2:
zabezpečiť v riadených rezortoch vykonanie pravidelnej kontroly plnenia Programu hospodárnosti a výsledky kontroly predkladať vedeniu príslušných orgánov
do 15. marca každoročne, prvýkrát v rok 2000

Odôvodnenie
Program hospodárnosti splnil svoju úlohu v rokoch 1999 – 2001, kedy boli vyčerpané posledné rezervy v šetrení finančných prostriedkov štátneho rozpočtu. Reštrikčné opatrenia, zamerané na výdavkovú časť štátneho rozpočtu už v roku 2001, ale najmä v roku 2002 nevytvára priestor na ďalšie šetrenie. Z týchto dôvodov mal program hospodárnosti v rokoch 2001 a 2002 formálny charakter. V súčasnosti príprava štátneho rozpočtu prebieha pod kontrolným systémom regulačných a úsporných kritérií a vypracovávanie programu hospodárnosti je už nadbytočné.

Uznesenie vlády Slovenskej republiky  č. 927 z 27. októbra 1999 k sociálno-ekonomickej analýze a perspektívam rozvoja Žilinského kraja

ukladá ministrom, predsedom ostatných ústredných orgánov štátnej správy SR

Znenie  úlohy B.1: 
využiť materiál sociálno-ekonomická analýza a perspektívy rozvoja Žilinského kraja pri vypracovaní príslušných rozvojových dokumentov a pri navrhovaní legislatívnych a ekonomických opatrení
priebežne

Odôvodnenie
Ministerstvo hospodárstva SR pri navrhovaní rozvojových, legislatívnych a ekonomických opatrení nereflektuje regionálne princípy, ale generálne. Opatrenia Ministerstva hospodárstva SR sú podľa zákona č. 575/2001 Z.z. o organizácii činnosti vlády a organizácii ústrednej štátnej správy zamerané všeobecne na podporu malého podnikania a stredného podnikania, stratégiu tvorby podnikateľského prostredia a podporu podnikateľského prostredia a pod. Preto je uvedená úloha pre Ministerstvo hospodárstva SR nerealizovateľná.

Uznesenie vlády Slovenskej republiky č.  1157 z 22. decembra 1999 k návrhu urýchleného postupu privatizácie majetku štátu a FNM SR

ukladá ministerke pre správu a privatizáciu národného majetku, ministrom zakladateľských rezortov, prednostom krajských úradov, predsedovi Úradu pre normalizáciu, metrológiu a skúšobníctvo SR, predsedovi Úradu geodézie, kartografie a katastra SR

Znenie úlohy B.1:
zabezpečiť realizáciu úloh v zmysle schváleného urýchleného postupu privatizácie

Odôvodnenie
Úloha bola prijatá pre zabezpečenie ďalšieho postupu privatizácie dovtedy nesprivatizovaných ako aj novozaradených podnikov a organizácií do privatizácie a urýchlenie prípravy, predkladania základných privatizačných projektov a celého privatizačného procesu. V rámci predloženého materiálu boli u jednotlivých subjektov stanovené konkrétne termíny, a to v časovom horizonte rokov 1999 a 2000. Vzhľadom na uvedené sa sledovanie dotknutých termínov stalo neaktuálnym.

Rok 2000

Uznesenie vlády Slovenskej republiky  č. 78 zo 9. februára 2000 k návrhu na zabezpečenie spolupráce SR s Komisiou OSN pre prevenciu kriminality a trestnú justíciu a inými medzinárodnými subjektami prevencie 

ukladá ministrom, vedúcemu Úradu vlády SR, predsedovi Protimonopolného úradu SR a predsedovi Štatistického úradu SR

Znenie  úlohy B.3: 
zabezpečiť podľa vecnej príslušnosti spoluprácu s Radou vlády SR pre prevenciu kriminality v oblasti spolupráce SR s Komisiou OSN pre prevenciu kriminality a trestnú justíciu a inými medzinárodnými subjektami prevenciu v zmysle schváleného návrhu 
podľa požiadaviek rady vlády

Odôvodnenie
Povinnosť vyplývajúca zo znenia úlohy je duplicitná, lebo spolupráca s poradnými orgánmi vlády vyplýva  nositeľom úlohy z Rokovacieho poriadku Úradu vlády SR. 

Znenie  úlohy B.4: 
zabezpečiť v rozpočtoch svojich rezortov potrebné finančné prostriedky na činnosti súvisiace so zastúpením rezortov v expertnej skupine pri Rade vlády SR pre prevenciu kriminality pre spoluprácu SR s Komisiou OSN pre prevenciu kriminality a trestnú justíciu a inými medzinárodnými subjektami prevencie
každoročne v rámci prípravy návrhu rozpočtu na nasledujúci rok

Odôvodnenie
Vzhľadom na to, že MH SR nemá svojho zástupcu v expertnej skupine pri Rade vlády SR pre prevenciu kriminality pre spoluprácu SR s Komisiou OSN pre prevenciu kriminality a trestnú justíciu a inými medzinárodnými subjektami prevencie, úloha je pre ministra hospodárstva  neaktuálna. 

Uznesenie vlády Slovenskej republiky  č. 294 z 3. mája 2000 k návrhu Rozpracovanej stratégie vlády SR na riešenie problémov rómskej národnostnej menšiny do súboru konkrétnych opatrení na rok 2000-II. etapa

ukladá príslušným ministrom, prednostom krajských úradov

Znenie  úlohy B.1: 
zabezpečiť realizáciu Rozpracovanej stratégie - II.

Odôvodnenie
V rámci realizácie Rozpracovanej stratégie II. sa plní ešte jedno z pôvodne navrhnutých opatrení (ostatné boli už ukončené), a to Opatrenie č. 1 "Podporovať stimuly pre účasť zahraničných investorov na reštrukturalizácii a modernizácii už existujúcich podnikov s cieľom udržať, resp. vytvárať nové pracovné miesta". Vzhľadom na to, že Ministerstvo hospodárstva SR plní uvedenú úlohu o.i. zo zákona č. 575/2001 Z.z. o organizácii činnosti vlády a organizácii ústrednej štátnej správy (ÚOŠS pre priemysel) a administruje i zákon č. 193/2001 Z.z. o podpore na zriadenie priemyselných parkov a zákon č. 565/2001 o investičných stimuloch, je sledovanie osobitnej úlohy, ktorá parciálne sleduje túto činnosť, zbytočné.

Uznesenie vlády Slovenskej republiky  č. 323 zo 17. mája 2000 k vyhodnoteniu stavu aproximácie práva SR s právom Európskej únie za rok 1999

ukladá ministrom,  predsedom ostatných ústredných orgánov štátnej správy SR

Znenie  úlohy B.2: 
riešiť stabilizáciu zamestnancov ústredných orgánov štátnej správy vykonávajúcich aproximáciu práva v legislatívnom procese ich zaradením do 11. a vyššej platovej triedy podľa nariadenia vlády SR č. 249/1992 Zb. v znení neskorších predpisov v druhom štvrťroku 2000  
kontrola 1x ročne pri vyhodnotení stavu aproximácie práva

Odôvodnenie
Vzhľadom na to, že odmeňovanie zamestnancov  prebieha podľa zákona č. 312/2001 Z.z. zákon o štátnej službe a o zmene a doplnení niektorých zákonov a zákona č. 313/2001  Z.z. o verejnej službe sa úloha stala neaktuálnou.

Uznesenie vlády Slovenskej republiky  č. 606 z 9. augusta 2000 k návrhu vyhodnotenia plnenia Národného programu prípravy SR na členstvo v NATO (NP PRENAME)  v prvom polroku 2000

ukladá ministrovi zahraničných vecí, ministrovi obrany, ministrovi financií, ministrovi vnútra, ministrovi hospodárstva, ministrovi školstva,  ministrovi životného prostredia, ministrovi dopravy, pôšt a telekomunikácií, ministrovi kultúry, ministrovi zdravotníctva, predsedovi Správy štátnych hmotných rezerv  

Znenie  úlohy B.2: 
kontrolovať plnenie úloh PRENAME vo Výbore vlády PRENAME na úrovni štátnych tajomníkov
posledný pracovný deň v mesiaci, počnúc septembrom 2000

Odôvodnenie
Úlohu navrhujeme zrušiť, nakoľko kontrola plnenia úloh sa vykonáva iným mechanizmom a to „dokladom štátnych tajomníkov vo Výbore vlády na úrovni štátnych tajomníkov“. Zasadnutia vládneho výboru sa uskutočňuje v súlade s plánom rokovaní, ktoré sa neuskutočňuje každý mesiac.

Uznesenie vlády Slovenskej republiky č. 706 z 13. septembra 2000 k programu podpory rozvoja cestovného ruchu v Slovenskej republiky č. 5  
 
ukladá ministrovi hospodárstva 

Znenie  úlohy B.2:
realizovať program podpory rozvoja cestovného ruchu v SR č. 5 
termín priebežne

Odôvodnenie
Realizácia programu je závislá od finančných prostriedkov uvoľňovaných v rámci štátneho rozpočtu. Výška finančných prostriedkov je schvaľovaná zákonom o štátnom rozpočte. Predmetný program je vyhodnocovaný sumárne v rámci všetkých programov podpory pre malých a stredných podnikateľov a každoročne sa predkladá na rokovanie vlády ako „Správa o stave a rozvoji malého a stredného podnikania (uznesenie vlády SR č. 726/2000). Ide teda o duplicitné sledovanie úlohy.

Uznesenie vlády Slovenskej republiky č.  851 z 25. októbra 2000 k návrhu koncepcie privatizácie majetku štátu na ďalšie obdobie a vyhodnotenie zoznamu pasportizácie majetku štátu 

ukladá ministerke pre správu a privatizáciu národného majetku 

Znenie úlohy C. 18:
predkladať návrhy rozhodnutí o privatizácii majetku štátu vláde SR v zmysle § 10 ods. 1 a 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

Znenie úlohy C. 19:
vydávať rozhodnutia o privatizácii majetku štátu v zmysle § 10 ods. 6 zákona                        č. 92/1991 Zb. o podmienkach prevodu majetku štátu na iné osoby v znení neskorších predpisov

Odôvodnenie
Predkladanie návrhov rozhodnutí o privatizácii vláde SR podľa § 10 ods. 1 a 2 zákona           č. 92/1991 Zb. v znení neskorších predpisov a vydávanie rozhodnutí o privatizácii podľa § 10 ods. 6 toho istého zákona určuje ministerstvu pre správu a privatizáciu národného majetku SR priamo zákon č. 92/1991 Zb. v znení neskorších predpisov. Preto ukladanie týchto úloh uzneseniami vlády SR nemá opodstatnenie

Uznesenie vlády Slovenskej republiky  č. 852 z 25. októbra 2000 ku koncepcii vnútornej finančnej kontroly vo verejnej správe
  
ukladá vedúcemu Úradu vlády SR,  ministrom, predsedom ostatných ústredných orgánov štátnej správy SR, prednostom krajských úradov

Znenie  úlohy B.5: 
o výsledkoch vnútornej finančnej kontroly vrátane vnútorného auditu predkladať správu Ministerstvu financií SR 
každoročne do 31. januára počnúc rokom 2002
Odôvodnenie
Úlohu navrhujeme zrušiť z toho dôvodu, že vypracovanie ročnej správy o výsledkoch finančných kontrol a jej zaslanie Ministerstvu financií SR do konca februára za predchádzajúci kalendárny rok, vyplýva priamo zo zákona o finančnej kontrole a vnútornom audite a o zmene  a doplnení niektorých zákonov.

Uznesenie vlády Slovenskej republiky  č. 1100 z 20. decembra 2000 k návrhu na privatizáciu majetkových účastí štátu v strojárskych podnikoch a na reštrukturalizáciu DMD holding, a.s. Trenčín
 
ukladá ministrovi hospodárstva

Znenie úlohy C.1:
spolupracovať s prezidentom prezídia Fondu národného majetku SR na reštrukturalizácii skupiny spoločností DMD Trenčín s cieľom  získania akcionárskej kontroly nad touto skupinou. Pôvodné znenie úlohy bolo zmenené uznesením vlády SR č. 500 z 15. mája 2002     
priebežne

Odôvodnenie
Vlastnícke vzťahy ku spoločnosti DMD Holding, a.s. Trenčín  prešli komplexne na FNM SR.  Riešenie privatizácie a aj reštrukturalizácie je v plnej kompetencii FNM SR. Vzhľadom na túto skutočnosť MH SR už nemá možnosť zasahovať do rozhodnutí o reštrukturalizácii a nie je ani reálne získanie opätovnej akcionárskej kontroly nad touto spoločnosťou.

Rok 2001

Uznesenie vlády Slovenskej republiky č.  87 z 31. januára 2001 k návrhu harmonogramu urýchlenia privatizácie

ukladá ministerke pre správu a privatizáciu národného majetku, ministrovi hospodárstva, ministerke financií, ministrovi pôdohospodárstva, ministrovi dopravy, pôšt a telekomunikácií, ministrovi výstavby a regionálneho rozvoja
a odporúča prezidentovi prezídia Fondu národného majetku SR

Znenie úlohy C. 2:
informovať na každom zasadnutí PEM o stave procesu privatizácie a dodržiavania termínov ich plnenia v súlade s harmonogramom urýchlenia privatizácie (raz mesačne materiálom)

Odôvodnenie
Harmonogram urýchlenia privatizácie bol materiál, ktorý sledoval urýchlenie a ukončenie privatizácie konkrétnych vymenovaných subjektov do konca volebného obdobia, pričom aj termíny plnenia konkrétnych úloh boli stanovené na toto obdobie. Plnenie úloh harmonogramu bolo predmetom pravidelného sledovania a vyhodnocovania na zasadnutiach PEM. Uplynutím volebného obdobia bola úloha ukončená

Uznesenie vlády Slovenskej republiky  č. 89 z 31. januára 2001 ku Koncepcii modernizácie mobilného parku Železníc Slovenskej republiky
 
ukladá ministrovi dopravy, pôšt a telekomunikácií,  ministrovi hospodárstva

Znenie úlohy B.2:
pri modernizácii mobilného parku Železníc Slovenskej republiky využívať disponibilné domáce zdroje 
priebežne

Odôvodnenie
Medzi domácimi výrobcami, ktorí majú možnosti s disponibilnými zdrojmi vstupovať do modernizácie mobilného parku Železníc SR, došlo k dohode a vytvorilo sa konzorcium z výrobcov strojárskych podnikov a železničných opravovní. Jeho cieľom je spoločné reagovať na požiadavky a tendre vypísane ŽSR.  Predmetnú úlohu odporúčame zrušiť aj vzhľadom na skutočnosť, že môže vyvolať rozpor so Zákonom o verejnom obstarávaní.

Uznesenie vlády Slovenskej republiky č. 185 z 28. februára 2001 k správe o rozvoji cestovného ruchu a národnému programu rozvoja cestovného ruchu v Slovenskej republike   
 
ukladá ministrom: MH SR, MVRR SR, MF SR, MS SR, MV SR, MDPT SR, MP SR,  
MŠ SR, MK SR, MŽP SR, MZV SR, prednostom krajských úradov,        
                              predsedovi Štatistického úradu SR 

Znenie úlohy C.1: 
realizovať opatrenia na podporu rozvoja cestovného ruchu uvedené  v prílohe tohto uznesenia, v časti 4. – pripraviť návrh legislatívnej normy na zriadenie Národného úradu pre cestovný ruch  SR
termínom realizácie: 2002

Odôvodnenie
Úlohu navrhujeme zrušiť na základe rozhodnutia porady vedenia Ministerstva hospodárstva SR. 

Uznesenie vlády Slovenskej republiky č. 363 z 25. apríla 2001 k analýze vývoja príčin nezamestnanosti a návrh opatrení na jej znižovanie

ukladá podpredsedovi vlády I. Miklošovi, ministrom: MF SR, MPSVR SR, MH SR, MZ SR, MŠ SR, MV SR, MVRR SR a odporúča guvernérovi Národnej banky Slovenska

Znenie úlohy B.1:
Plniť úlohy uvedené v príloha A tohto uznesenia v uvedených termínoch

A.10 predkladať na rokovanie Porady ekonomických ministrov  Správu o príleve priamych zahraničných investícií 

Termín: polročne                                            Z: minister hospodárstva a guvernér NBS
v spolupráci s a.s. SARIO

Odôvodnenie:
Zmenu periodicity predkladania správy  z polročnej na ročnú navrhujeme na základe rozhodnutia Porady vedenia Ministerstva hospodárstva SR konanej dňa 14. 11. 2002.

Uznesenie vlády Slovenskej republiky č. 532  z 13. júna 2001 k správe o plnení Akčného programu SR na postupné vylúčenie používania látok poškodzujúcich ozónovú vrstvu a návrh nového Akčného programu SR na roky 2001 až 2008

ukladá ministrovi životného prostredia,  ministrovi pôdohospodárstva, ministrovi hospodárstva

Znenie úlohy C.2:
podporovať pri prideľovaní prostriedkov zo štátnych fondov, resp. po ich transformácii z programov v pôsobnosti rezortov a podporných programov akcie zabezpečujúce vylúčenie látok poškodzujúcich ozónovú vrstvu
priebežne

Odôvodnenie
Ministerstvo hospodárstva nedisponuje programami, v rámci ktorých by sa podporovali uvedené aktivity. Túto problematiku riešil Program Ozón, ktorý bol v kompetencii MH SR, avšak neskôr prešiel pod gesciu MŽP SR, ktoré je v súčasnosti jeho vyhlasovateľom.

Uznesenie vlády Slovenskej republiky  č. 649 z 11. júla 2001 ku Koncepcii rozvoja leteckej dopravy Slovenskej republiky 

ukladá ministrovi hospodárstva,  ministrovi dopravy, pôšt a telekomunikácií

Znenie  úlohy B.2: 
v koordinácii s Českou republikou v rámci colnej únie pristúpiť k Dohode o obchodovaní s civilnými lietadlami v rámci GATT z roku 1973
najskôr dňom vstupu SR do EÚ

Odôvodnenie
Úloha je duplicitná s uznesením vlády SR č. 1154/2001 (bod B.78) v znení: v spolupráci s ministrom dopravy, pôšt a telekomunikácií zabezpečiť pristúpenie k dohode o obchode v civilnom letectve do 1. januára 2004. 

Uznesenie vlády Slovenskej republiky  č. 846 z 5. septembra 2001 k návrhu postupov pre finančnú kontrolu predvstupových nástrojov

ukladá ministrom, predsedom ostatných orgánov štátnej správy SR a odporúča generálnemu prokurátorovi SR
Znenie  úlohy B.1: 
zabezpečiť vykonávanie finančnej kontroly predvstupových prostriedkov v súlade s týmito postupmi 
od 1. 10. 2001

Odôvodnenie:
Finančná kontrola predvstupových prostriedkov vyplýva priamo zo zákona o rozpočtových pravidlách  a  zo zákona o finančnej kontrole a vnútornom audite a o zmene a doplnení  niektorých zákonov, ktorý upravuje aj súhrn činností  na výkon finančnej kontroly. Postupy pre finančnú kontrolu predvstupových nástrojov schválené predmetným uznesením vlády boli prijaté pred nadobudnutím účinnosti zákona o finančnej kontrole a novely zákona o rozpočtových pravidlách, ktoré riešia aj kontrolu predvstupových prostriedkov. 

Uznesenie vlády Slovenskej republiky č.  870 z 19. septembra 2001 k aktualizácii harmonogramu urýchlenia privatizácie

ukladá ministerke pre správu a privatizáciu národného majetku, ministrovi hospodárstva, ministerke financií, ministrovi pôdohospodárstva, ministrovi obrany, ministrovi dopravy, pôšt a telekomunikácií a odporúča predsedovi prezídia Fondu národného majetku SR

Znenie úlohy B.1:
urýchliť všetky činnosti súvisiace s procesom privatizácie a dodržiavať plnenie termínov, ktoré vyplývajú z aktualizovaného harmonogramu urýchlenia privatizácie

Odôvodnenie
Harmonogram urýchlenia privatizácie, prijatý v januári 2001, bolo potrebné po určitom čase aktualizovať a to z dôvodu posunu termínov u niektorých privatizovaných subjektov, ktoré zapríčinili rôzne zo strany MSPNM SR neovplyvniteľné skutočnosti. Úloha bola prijatá pre urýchlenie procesu privatizácie a zabezpečenia jeho ukončenia do konca volebného obdobia. Jeho uplynutím bolo sledovanie týchto úloh ukončené.

Uznesenie vlády Slovenskej republiky č. 1141 zo 6. decembra 2001 k návrhu zásad štátnej pôdnej politiky SR

ukladá ministrom, predsedom ostatných ústredných orgánov štátnej správy SR

Znenie úlohy B.2: 
zabezpečiť uplatňovanie zásad štátnej pôdnej politiky ako integrovanú súčasť pri tvorbe a realizácii príslušných koncepcií a politík
Termín priebežne

Odôvodnenie
Uplatňovanie zásad každej aktuálnej štátnej pôdnej politiky sa zabezpečuje automaticky tak, že akýkoľvek návrh na rokovanie vlády prechádza medzirezortným pripomienkovaním a akékoľvek navrhované kroky, ktoré by boli v rozpore s pôdnou politikou sa touto cestou automaticky eliminujú.

Uznesenie vlády Slovenskej republiky č. 1154 z 12. decembra 2001 k prioritným úlohám vlády Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii z 13. 11. 2001

ukladá ministrovi hospodárstva

Znenie úlohy B.67:
vydať vyhlášku: Zoznam nových chemických látok do 1. júla 2003.

Odôvodnenie
Úlohu nie je možné splniť, keďže zoznam nových chemických látok nie je na úrovni EÚ vydávaný formou právneho predpisu (t.j. nariadenia Rady, Nariadenia Komisie, resp. smernicou), ale Európska komisia ho zverejňuje a pravidelne aktualizuje formou oznamu (sekcia C-Oficial Journal). V nadväznosti na uvedené nie je relevantné oznam zapracovávať do právneho poriadku formou všeobecne záväzného právneho predpisu.
Problematiku sme podrobne konzultovali s pracovníkmi DG-Enterprise a DG-Environment na Európskej Komisii, ktorí odporučili, aby Slovensko, t.j. MH SR ako gestor legislatívy chemických látok a chemických prípravkov zverejňoval a aktualizoval predmetný zoznam taktiež formou oznamu vo svojom oznamovacom prostriedku.

Uznesenie vlády Slovenskej republiky  č. 1202 z 19. decembra 2001 k návrhu Memoranda o porozumení medzi Ministerstvom financií SR a Erste bank der oesterreichischen Sparkassen AG vo veci Slovenskej sporiteľne, a.s.

ukladá ministrovi hospodárstva, ministrovi školstva

Znenie  úlohy C.1: 
spolupracovať pri realizácii opatrení uvedených v memorande

Odôvodnenie
Ministerstvo hospodárstva SR nebolo Ministerstvom financií SR ani Erste bank der oesterreichischen Sparkassen AG v sledovanom období vyzvané na spoluprácu podľa uznesenia vlády Slovenskej republiky SR č. 1202 z 19. decembra 2001. Potenciálna spolupráca Ministerstva hospodárstva SR pri plnení úloh memoranda nemusí byť viazaná na evidované uznesenie, a preto navrhujeme toto zrušiť.  

Rok 2002

Uznesenie vlády Slovenskej republiky č. 40 z 16. januára 2002 k návrhu Plánu práce vlády SR na rok 2002

ukladá  členom vlády,  predsedom ostatných ústredných orgánov štátnej správy SR

Znenie úlohy C.1:
zabezpečiť plnenie úloh uvedených v Pláne práce vlády SR  na rok 2002

úloha č.2 z mesiaca jún : 

Koncepcia energetickej efektívnosti
do 30. júna 2002 , povolená zmena termínu do 31. 8. 2002,                                                   Poradné orgány: PEM
 
Odôvodnenie
Pôvodne mala „Koncepcia energetickej efektívnosti“ popisovať stav implementácie požiadaviek smerníc EÚ týkajúcich sa oblasti zvyšovania energetickej efektívnosti do legislatívneho rámca SR, navrhnúť nástroje na zvyšovanie energetickej efektívnosti a vytvoriť podmienky na ich implementáciu. Požiadavky smerníc EÚ, ktoré bolo potrebné implementovať do našej legislatívy, sú zabezpečované cez nariadenia vlády SR. Kompetencie v oblasti stanovenia cien energie má od 1.1.2003 Úrad pre reguláciu sieťových odvetví. Zreálnenie cien energie bude akcelerovať využívanie nových technológii, umožňujúcich zvýšenie energetickej efektívnosti. Nakoľko pripravované reformy kladú vysoké nároky na štátny rozpočet, bol prehodnotený pôvodný zámer nárokovať vyšší príspevok od štátu na program na podporu úspor energie a využitie alternatívnych zdrojov energie.

úloha č.1 z mesiaca september : 

Strednodobý výhľad vývoja malého a stredného podnikania v Slovenskej republike 
do 30. septembra 2002, povolená zmena termínu do 30. novembra 2002  
Poradné orgány: PEM

Odôvodnenie
Materiál navrhnutý na zrušenie na základe rozhodnutia porady vedenia Ministerstva hospodárstva SR. Ministerstvo v súčasnosti rozpracováva Programové vyhlásenie vlády SR, v ktorom sú definované nové úlohy s novými termínmi na zabezpečenie plnenia tejto úlohy.

Uznesenie vlády Slovenskej republiky  č. 319 z 27. marca  2002 k správe o kontrole efektívnosti existujúcich systémov a spôsobov zabezpečenia osobnej dopravy v rámci ministerstiev a ostatných ústredných orgánov štátnej správy SR

ukladá ministrom okrem ministra vnútra, predsedom ostatných ústredných orgánov štátnej správy SR

Znenie  úlohy B.3: 
zamerať plán činnosti kontrolných orgánov na ministerstvách na oblasť nákladovosti dopravy s dôrazom na jej efektívnosť 
do 31. decembra 2002 a trvale

Odôvodnenie
Navrhujeme zo znenia úlohy vypustiť termín „trvale“, vzhľadom na to, že kontroly týkajúce sa oblasti nákladovosti dopravy s dôrazom na jej efektívnosť  mali byť vykonané do konca roka 2002. Vedúci orgánov štátnej správy podľa výsledkov týchto kontrol môžu zvážiť potrebu  vykonania takýchto kontrol aj v nasledujúcom období, s ohľadom na ďalšie kontrolné úlohy a kontrolné kapacity orgánov ktoré riadia. 

Uznesenie vlády SR č. 391 zo 17. apríla 2002 k analýze cestovného ruchu v SR z pohľadu zriadenia Národného úradu pre cestovný ruch SR  

ukladá ministrovi hospodárstva

Znenie úlohy B.1: 
predložiť na rokovanie vlády návrh na vytvorenie úradu pre cestovný ruch 
s termínom do 30. júna 2002

Odovodnenie
Úlohu navrhujeme zrušiť na základe rozhodnutia porady vedenia Ministerstva hospodárstva SR a v súlade s bodom C.34 uznesenia vlády 790/2001, ktoré ukladá ministrom nepredkladať v roku 2002 návrhy legislatívnych predpisov a iných materiálov, ktoré zakladajú finančné nároky na zvýšenie  počtu zamestnancov a zvýšenie výdavkov alebo úbytok príjmov  schválených v štátnom rozpočte na rok 2002.

Uznesenie vlády Slovenskej republiky  č. 494 z 15. mája 2002 k analýze vývoja malého a stredného podnikania a návrh na zmeny v systéme podpory malého a stredného podnikania

ukladá ministrovi hospodárstva

Znenie  úlohy B.1: 
predložiť na rokovanie vlády návrh na vytvorenie priaznivých podmienok pre rozvoj zárodkového, rozvojového a rizikového kapitálu v SR
do 31. augusta 2002
Povolená zmena termínu do 30. septembra 2002.
Povolená zmena termínu do 30. novembra 2002.

Odôvodnenie
Materiál navrhnutý na zrušenie na základe rozhodnutia porady vedenia Ministerstva hospodárstva SR. Ministerstvo v súčasnosti rozpracováva Programové vyhlásenie vlády SR, v ktorom sú definované nové úlohy s novými termínmi na zabezpečenie plnenia tejto úlohy.

Uznesenie vlády Slovenskej republiky  č. 708 zo 26. júna 2002 k návrhu zamerania kontrolnej činnosti Úradu vlády SR na II. polrok 2002
 
ukladá vedúcemu Úradu vlády SR

Znenie  úlohy B.1: 
v spolupráci s ministrami 
zabezpečiť splnenie úloh vyplývajúcich zo zamerania kontrolnej činnosti Úradu vlády SR na II. polrok 2002
do 31. decembra 2002 

Odôvodnenie
Úlohu navrhujeme zrušiť vo vzťahu k ministrom. Vedúci úradu vlády má zabezpečiť splnenie úloh  vyplývajúcich zo zamerania kontrolnej činnosti, ktoré schválila vláda. Ministrom vyplýva súčinnosť priamo zo zákona o kontrole v štátnej správe podľa ktorého, orgány kontroly v rozsahu svojej pôsobnosti pri výkone kontrolnej činnosti vzájomne spolupracujú a poskytujú si informácie súvisiace s kontrolnou činnosťou. Z tohto dôvodu považujeme úlohu uloženú ministrom za duplicitnú. 

Uznesenie vlády Slovenskej republiky  č. 736 z 3. júla 2002 k správe o plnení zámerov Koncepcie štátnej bytovej politiky do roku 2010 a Akčného plánu rozvoja bývania do roku 2005

ukladá ministrovi výstavby a regionálneho rozvoja, ministrovi financií, ministrovi životného prostredia, ministrovi hospodárstva, ministrovi pôdohospodárstva, ministrovi práce, sociálnych vecí a rodiny, ministrovi spravodlivosti, ministrovi zdravotníctva, prednostom krajských úradov, prednostom okresných úradov

Znenie  úlohy C.1: 
zabezpečiť vo svojej pôsobnosti plnenie rámcových zámerov bytovej politiky na ďalšie obdobie priebežne

Odôvodnenie
Ministerstvu hospodárstva SR zákon č. 575/2001 Z.z. o organizácii činnosti vlády a organizácii ústrednej štátnej správy neudeľuje žiadne kompetencie týkajúce sa bytovej politiky, a preto navrhujeme úlohu na zrušenie.

Uznesenie vlády Slovenskej republiky  č. 958 zo 4. septembra 2002 k správe o lesnom hospodárstve v Slovenskej republike 2002 

ukladá ministrovi pôdohospodárstva

Znenie úlohy C.1
v spolupráci s ministrom financií, ministrom hospodárstva, ministrom životného prostredia, ministrom vnútra 
zabezpečiť rozpracovanie a plnenie úloh, ktoré jednotlivým rezortom  vyplývajú zo správy, osobitne z jej časti C Návrhy opatrení na realizáciu lesníckej politiky v roku 2003
do 31. decembra 2002 a priebežne

Odôvodnenie
Úlohy uvedené v časti C. predmetného materiálu (č.1. až  č.4) nespadajú do pôsobnosti Ministerstva hospodárstva SR. Žiadna z nich sa netýka priamo drevospracujúceho priemyslu, preto žiadame zrušiť úlohu v bode C.1. pre ministra hospodárstva.

Uznesenie vlády Slovenskej republiky č. 1041 z  18. septembra 2002 k programu odstraňovania škôd v lesných ekosystémoch do roku 2010

ukladá ministrovi hospodárstva, ministrovi pôdohospodárstva

Znenie úlohy B.6: 
vypracovať návrh zákona o Podpornom fonde , alternatívne o programe na zvýšenie produkčných schopností lesov, spracovanie a využívanie dreva

Odôvodnenie
Navrhujeme zmeniť nositeľa úlohy z ministra hospodárstva na ministra pôdohospodárstva. MP SR pri predkladaní úloh do Plánu legislatívnych úloh vlády SR na rok 2003 je nositeľom  „Legislatívneho zámeru návrhu zákona o Podpornom fonde programu na zvýšenie produkčných schopností lesov (alternatívne na spracovanie a využívanie dreva). Zvýšenie produkčných schopností lesov kompetenčne spadá na MP SR, spracovanie dreva je len následné využívanie prvotného cieľa, na ktorom sa MH SR bude podieľať.